Document ID: 32003R2308

Komission asetus (EY) N:o 2308/2003,
annettu 29 päivänä joulukuuta 2003,
neuvoston asetuksen (EY) N:o 517/94 mukaisesti vuodeksi 2004 vahvistettujen tekstiilikiintiöiden hallinnointia ja jakamista koskevien sääntöjen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontiin sovellettavasta yhteisestä menettelystä 7 päivänä maaliskuuta 1994 annetun neuvoston asetuksen (EY) N:o 517/94(1) ja erityisesti sen 17 artiklan 3 ja 6 kohdan sekä 21 artiklan 2 kohdan,
sekä katsoo seuraavaa:
(1) Asetuksella (ETY) N:o 517/94 vahvistettiin tietyistä kolmansista maista peräisin olevien tiettyjen tekstiilituotteiden tuontiin sovellettavat määrälliset rajoitukset, jotka jaetaan "ensimmäiseksi tullutta palvellaan ensiksi" -periaatteen mukaisesti.
(2) Asetuksen nojalla voidaan tietyissä olosuhteissa käyttää muita jakomenetelmiä, jakaa kiintiöt eriin tai varata osa erityisestä määrällisestä rajoituksesta hakemuksille, joiden tueksi esitetään näyttö aiemmasta tuontitoiminnasta.
(3) Vuodeksi 2004 vahvistettujen kiintiöiden hallinnointia koskevat säännöt olisi hyväksyttävä ennen kiintiövuoden alkua, jotta kaupan jatkuvuus ei häiriintyisi.
(4) Aiempina vuosina hyväksytyt toimenpiteet, muun muassa komission asetukseen (EY) N:o 2357/2002(2), jolla vahvistetaan neuvoston asetuksella (EY) N:o 517/94 vuodeksi 2003 vahvistettujen tekstiilikiintiöiden hallinnointia koskevat säännöt, sisältyvät toimenpiteet ovat osoittautuneet tyydyttäviksi, ja vastaavat säännöt olisi tästä syystä vahvistettava vuodeksi 2004.
(5) Mahdollisimman monien talouden toimijoiden tyydyttämiseksi on aiheellista muuttaa "ensimmäiseksi tullutta palvellaan ensiksi" -periaatteen mukainen jakomenetelmä joustavammaksi asettamalla katto kullekin toimijalle kyseisen menetelmän perusteella jaettaville määrille.
(6) Kaupan jatkuvuuden ja kiintiöiden tehokkaan hallinnoinnin takaamiseksi toimijoiden olisi sallittava esittää vuoden 2004 ensimmäinen tuontilupahakemus samalle määrälle, jonka ne toivat vuonna 2003.
(7) Kiintiömäärien käyttämiseksi mahdollisimman tehokkaasti toimijan, joka on käyttänyt vähintään puolet jo myönnetystä määrästä, olisi voitava anoa uutta määrää edellyttäen, että kiintiöissä on käyttämättömiä määriä.
(8) Moitteettoman hallinnon varmistamiseksi tuontilupien voimassaoloajan olisi oltava yhdeksän kuukautta myöntämispäivästä, kuitenkin enintään vuoden loppuun. Jäsenvaltioiden olisi annettava lisenssejä vasta sen jälkeen, kun ne ovat saaneet komissiolta ilmoituksen siitä, että määrät ovat käytettävissä ja ainoastaan jos asianomainen toimija voi todistaa sopimuksen olemassaolon ja vakuuttaa, ellei päinvastaisesta ole nimenomaan säädetty, että tämä ei ole aiemmin saanut tämän asetuksen nojalla yhteisön tuontilupaa kyseessä oleville luokille ja maille. Toimivaltaisilla kansallisilla viranomaisilla olisi kuitenkin oltava mahdollisuus jatkaa tuojien hakemuksesta kolmella kuukaudella ja enintään 31 päivään maaliskuuta 2005 niiden lisenssien voimassaoloaikaa, joihin sisältyvistä määristä vähintään puolet on käytetty hakemuksen esittämisajankohtana.
(9) Koska Euroopan unioni laajenee 1 päivänä toukokuuta 2004, vuoden 2004 kiintiö pitäisi jakaa tuojien kesken kahteen erään: yksi nykyisille ja yksi tuleville jäsenvaltioille. Liittymässä olevat maat saisivat myöntää tuontilupia ainoastaan tavaroille, jotka tuodaan 1 päivänä toukokuuta tai sen jälkeen.
(10) Tässä asetuksessa säädetyt toimenpiteet ovat asetuksen (EY) N:o 517/94 25 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Tällä asetuksella vahvistetaan vuodeksi 2004 määrällisten kiintiöiden hallinnointia koskevat säännöt neuvoston asetuksen (EY) N:o 517/94 liitteissä III B ja IV mainittujen tiettyjen tekstiilituotteiden tuonnille.
Vuoden 2004 kiintiöt jaetaan myönnetään kahdessa erässä, joista toinen on liittymässä olevien maiden käytettävissä 1 päivästä toukokuuta 2004. Erien määrälliset rajoitukset on lueteltu liitteessä I.
2 artikla
Edellä 1 artiklassa tarkoitetut kiintiöt jaetaan siinä järjestyksessä, jossa komissio on vastaanottanut jäsenvaltioiden ilmoitukset yksittäisten toimijoiden hakemuksista, ja niiden määrät kunkin toimijan osalta eivät saa ylittää liitteessä II vahvistettuja enimmäismääriä.
Näitä enimmäismääriä ei kuitenkaan sovelleta toimijoihin, jotka ensimmäisen vuotta 2004 koskevan hakemuksensa yhteydessä voivat kunkin luokan ja kunkin asianomaisen kolmannen maan osalta todistaa toimivaltaisille kansallisille viranomaisille tuoneensa vuodeksi 2003 saamiensa tuontilisenssien nojalla kullekin luokalle vahvistettuja enimmäismääriä suuremmat määrät.
Toimivaltaiset viranomaiset voivat sallia tällaisten tuojien tuoda korkeintaan vuonna 2003 määrätystä kolmannesta maasta ja määrätyssä luokassa tuotuja määriä vastaavat määrät edellyttäen, että ne mahtuvat käytettävissä olevien kiintiömäärien rajoihin.
3 artikla
Maahantuojat, jotka ovat jo käyttäneet vähintään 50 prosenttia tämän asetuksen mukaisesti niille myönnetystä määrästä, voivat esittää uuden samaa luokkaa ja samaa alkuperämaata koskevan hakemuksen määrille, jotka eivät saa ylittää liitteessä II vahvistettuja enimmäismääriä.
4 artikla
1. Liitteessä III luetellut toimivaltaiset kansalliset viranomaiset voivat ilmoittaa anottujen tuontilupien kohteena olevat määrät komissiolle 5 päivästä tammikuuta 2004 klo 10.00 alkaen.
Edellä 1 kohdan ensimmäisessä alakohdassa annettu kellonaika tarkoittaa Brysselin aikaa.
Pyynnöt liitteen III jaksossa A luetelluilta jäsenvaltioiden toimivaltaisilta viranomaisilta käsitellään alustavasti ensimmäisestä erästä vähentämällä. Kun ensimmäisen erän luokkakohtainen määrällinen rajoitus on käytetty loppuun, seuraavat pyynnöt käsitellään toisen erän yhteydessä. Pyynnöt liitteen III jaksossa B luetelluilta jäsenvaltioiden toimivaltaisilta viranomaisilta käsitellään yksinomaan toisen erän yhteydessä.
2. Toimivaltaiset kansalliset viranomaiset myöntävät tuontilupia vasta sen jälkeen, kun komissio on asetuksen (EY) N:o 517/94 17 artiklan 2 kohdan mukaisesti ilmoittanut, että määriä on käytettävissä tuontiin. Liittymässä olevien maiden toimivaltaiset viranomaiset voivat myöntää tuontilupia ainoastaan tavaroille, jotka tuodaan 1 päivänä toukokuuta tai sen jälkeen.
Ne myöntävät lupia ainoastaan, jos toimija
a) osoittaa, että tavaroiden toimittamista koskeva sopimus on olemassa; ja
b) todistaa kirjallisesti, että kyseisten luokkien ja maiden osalta
i) sille ei ole jo myönnetty tuontilupaa tämän asetuksen nojalla; tai
ii) se on saanut luvan tämän asetuksen nojalla, mutta on käyttänyt vähintään 50 prosenttia sen kohteena olevista määristä.
3. Tuontiluvat ovat voimassa yhdeksän kuukautta myöntämispäivästä, kuitenkin enintään 31 päivään joulukuuta 2004.
Toimivaltaiset kansalliset viranomaiset voivat kuitenkin maahantuojan pyynnöstä pidentää kolmella kuukaudella lupia, joiden kohteena olevista määristä on pyynnön esittämisajankohtana käytetty vähintään 50 prosenttia. Tällainen pidennys ei voi missään olosuhteissa jatkua 31 päivän maaliskuuta 2005 jälkeen.
5 artikla
Tämä asetus tulee voimaan 1 päivänä tammikuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä joulukuuta 2003.

Labels: 1
3
5